ai4bharat/Pralekha huggingface dataset:
জলশক্তি মন্ত্রক
দেশে ১২৮টি চালু জলাধারের সঞ্চিত জলের পরিমাণ
নয়াদিল্লী, ৪ ডিসেম্বর, ২০২০
সেন্ট্রাল ওয়াটার কমিশন  কেন্দ্রীয় জল আয়োগ প্রতি সপ্তাহে দেশের ১২৮টি জলাধারের সঞ্চিত জলের পরিমাণ নিরীক্ষণ করছে। এই জলাধারগুলির মধ্যে ৪৪টি জলাধারের জল বিদ্যুতের সুবিধা আছে, যার ক্ষমতা ৬০ মেগাওয়াটের বেশি। এই ১২৮টি জলাধারের জল সঞ্চয়ের মোট ক্ষমতা ১৭২.১৩২ বিসিএম, দেশে ২৫৭.৮১২ বিসিএম জলধারণের যে ক্ষমতা তৈরি করা হয়েছে তার ৬৬.৭৭ শতাংশ। ২০২০র ৩ ডিসেম্বরের জলাধারের সঞ্চিত জলের প্রতিবেদন অনুযায়ী এই জলাধারগুলিতে এখন সঞ্চিত জলের পরিমাণ ১৩৬.৮৬৬ বিসিএম যা এই জলাধারগুলির মোট ক্ষমতার ৮০ শতাংশ। তবে গত বছর এই একই সময়ে এই জলাধারগুলিতে সঞ্চিত জলের পরিমাণ ছিল ১৪৬.০২৪ বিসিএম এবং গত ১০ বছরের গড় সঞ্চয়ের পরিমাণ ছিল ১১৪.৪৩৯ বিসিএম। তাই ৩.১২.২০র প্রতিবেদন অনুযায়ী ১২৮টি জলাধারে সঞ্চিত জলের পরিমাণ গত বছরের একই সময়ে সঞ্চিত জলের পরিমাণের ৯৪ শতাংশ এবং গত ১০ বছরের গড় সঞ্চয়ের ১২০ শতাংশ। আঞ্চলিক ভিত্তিতে নিম্নলিখিত বিবরণ অনুযায়ী :
উত্তরাঞ্চলে আছে হিমাচলপ্রদেশ, পাঞ্জাব এবং রাজস্থান। সিডব্লুসি-র তত্ত্বাবধানে আছে ৮টি জলাধার যার জল সঞ্চয়ের মোট ক্ষমতা ১৯.১৭ বিসিএম। ৩ ডিসেম্বর ২০২০র প্রতিবেদন অনুযায়ী এই জলাধারগুলিতে মোট প্রাপ্তব্য সঞ্চিত জলের পরিমাণ ১০.৬৬ বিসিএম যা এই জলাধারগুলির মোট ক্ষমতার ৫৬ শতাংশ। গত বছর এই একই সময় সঞ্চয় ছিল ৭৮ শতাংশ। গত বছরের একই সময়ে গত ১০ বছরের গড়ের ৬৯ শতাংশ।
পূর্বাঞ্চলে আছে ঝাড়খন্ড, ওড়িশা, পশ্চিমবঙ্গ, ত্রিপুরা, নাগাল্যান্ড। সিডব্লুসি-র তত্ত্বাবধানে আছে ১৯টি জলাধার যার মোট সঞ্চয়ের ক্ষমতা ১৯.৬৫ বিসিএম। ৩ ডিসেম্বর জলাধারে সঞ্চিত জলের প্রতিবেদন অনুযায়ী এই জলাধারগুলিতে মোট সঞ্চিত জলের পরিমাণ ১৩.৯০ বিসিএম যা এই জলাধারগুলির মোট ক্ষমতার ৭১ শতাংশ। গত বছর এই একই সময় সঞ্চিত জল ছিল ৭৮ শতাংশ। ওই সময়ে গত ১০ বছরের গড়ের ৭২ শতাংশ।
পশ্চিমাঞ্চলে আছে গুজরাট, মহারাষ্ট্র। সিডব্লুসি-র তত্ত্বাবধানে ৪২টি জলাধার আছে যার মোট সঞ্চয়ের ক্ষমতা ৩৫.২৪ বিসিএম। ৩ ডিসেম্বর ২০২০র জলাধারে সঞ্চিত জলের প্রতিবেদন অনুযায়ী এই জলাধারগুলির মোট প্রাপ্তব্য জলের পরিমাণ ৩১.৩৯ বিসিএম যা মোট ক্ষমতার ৮৯ শতাংশ। গত বছর একই সময় সঞ্চয়ের পরিমাণ ছিল ৯৪ শতাংশ এবং ওই একই সময় গত ১০ বছরের গড় এই জলাধারগুলির মোট ক্ষমতার ৬৬ শতাংশ ছিল।
মধ্যাঞ্চলে আছে উত্তরপ্রদেশ, উত্তরাখন্ড, মধ্যপ্রদেশ, ছত্তিশগড়। সিডব্লুসি-র তত্ত্বাবধানে আছে ২৩টি জলাধার যার মোট ক্ষমতা ৪৫.২৭ বিসিএম। ৩ ডিসেম্বর ২০২০র জলাধারে সঞ্চিত জলের প্রতিবেদন অনুযায়ী এই জলাধারগুলির মোট প্রাপ্তব্য জলের পরিমাণ ৩৭.৬৪ বিসিএম যা এই জলাধারগুলির মোট ক্ষমতার ৮৩ শতাংশ। গত বছর একই সময় সঞ্চয়ের পরিমাণ ছিল ৮৬ শতাংশ এবং ওই একই সময় গত ১০ বছরের গড় এই জলাধারগুলির মোট ক্ষমতার ৭০ শতাংশ ছিল।
দক্ষিণাঞ্চলে আছে অন্ধ্রপ্রদেশ, তেলেঙ্গানা, এপি ও টিজি , কর্ণাটক, কেরল এবং তামিলনাড়ু। সিডব্লুসি-র তত্ত্বাবধানে আছে ৩৬টি জলাধার যার মোট ক্ষমতা ৫২.৮১ বিসিএম। ৩ ডিসেম্বর ২০২০র জলাধারে সঞ্চিত জলের প্রতিবেদন অনুযায়ী এই জলাধারগুলির মোট প্রাপ্তব্য জলের পরিমাণ ৪৩.২৮ বিসিএম যা এই জলাধারগুলির মোট ক্ষমতার ৮২ শতাংশ। গত বছর একই সময় সঞ্চয়ের পরিমাণ ছিল ৮৩ শতাংশ এবং ওই একই সময় গত ১০ বছরের গড় এই জলাধারগুলির মোট ক্ষমতার ৬১ শতাংশ ছিল।
তথ্যওসম্প্রচারমন্ত্রক
শ্রী প্রকাশ জাভড়েকর ভার্চুয়াল পদ্ধতিতে ভূবনেশ্বরে চিত্র প্রদর্শনীর উদ্বোধন করলেন
নতুন দিল্লি, ১৩ মার্চ, ২০২১
ভারতের স্বাধীনতার ৭৫ বর্ষপূর্তি উদযাপন উপলক্ষে প্রধানমন্ত্রী শ্রী নরেন্দ্র মোদী শুক্রবার আজাদি কা অমৃত মহোৎসবের সূচনা অনুষ্ঠানের শুভারম্ভ করেন। আজাদি কা অমৃত মহোৎসবের সূচনার অঙ্গ হিসেবে কেন্দ্রীয় তথ্য ও সম্প্রচারমন্ত্রী শ্রী প্রকাশ জাভড়েকর আজ ভূবনেশ্বর সহ দেশের ৭টি জায়গায় আয়োজিত চিত্র প্রদর্শনীর ভার্চুয়াল পদ্ধতিতে সূচনা করেছেন।
এই উপলক্ষে শ্রী জাভড়েকর বলেন, সারা দেশে ৭৫টি জায়গায় আজাদি কি অমৃত মহোৎসব আয়োজন করা হচ্ছে। ‘অমৃত মহোৎসবের মধ্য দিয়ে মহাত্মা গান্ধী, সর্দার প্যাটেল, সুভাষ চন্দ্র বসু, ডঃ আম্বেদকর সহ ক্ষুদিরাম বসু, ভগৎ সিং, সুখদেব ও রাজগুরুর মত মহান ব্যক্তিত্ব ও বিপ্লবী যাঁরা আমাদের স্বাধীনতা অর্জনে অবদান রেখেছিলেন তাঁদের শ্রদ্ধা জানানো হচ্ছে’ বলে শ্রী জাভড়েকর অভিমত প্রকাশ করেন।
শ্রী জাভড়েকর আরও বলেন, সাধারণ মানুষকে স্বাধীনতার ঘটনা ও কাহিনীগুলি স্থানীয় ভাষায় বোঝানো অত্যন্ত জরুরী। আগামী দিনগুলিতে আজাদি কা অমৃত মহোৎসব আরও বড় আকারে উদযাপন করা হবে। ভার্চুয়াল পদ্ধতিতে আজ চিত্র প্রদর্শনীর সূচনা করে শ্রী জাভড়েকর এক ট্যুইটে বলেছেন, ‘বিওসি-র পক্ষ থেকে দেশের বিভিন্ন জায়গায় আয়োজিত এই চিত্র প্রদর্শনী স্বাধীনতা সংগ্রামের মূল্যবোধ এবং আগামী ২৫ বছরে আমাদের ভবিষ্যৎ পরিকল্পনা সম্পর্কে সচেতন করবে। আজ এরকম ৭টি প্রদর্শনীর সূচনা হল। আমি সাধারণ মানুষকে প্রদর্শনীতে আসার জন্য আমন্ত্রণ এবং স্বাধীনতার সঙ্গে যুক্ত ইতিহাসের কিছু ঘটনা আত্মোপলব্ধির অনুরোধ জানাই।’
ভূবনেশ্বরে জয়দেব ভবনে এই প্রদর্শনী যৌথভাবে আয়োজন করেছে তথ্য ও সম্প্রচার মন্ত্রকের রিজিওনাল আউটরিচ ব্যুরো , ব্যুরো অফ আউটরিচ কমিউনিকেশন । এই প্রদর্শনী আয়োজনে ওড়িশা সরকারের তথ্য ও জনসংযোগ দপ্তর, ওড়িয়া ভাষা, সাহিত্য ও সংস্কৃতি দপ্তরও সহযোগিতা করেছে।
এই চিত্র প্রদর্শনীতে ১৮৫৭ থেকে ভারতে স্বাধীনতা সংগ্রামের নানা ঘটনার উল্লেখ রয়েছে। ৪৯টি ছবির প্যানেলের মধ্যদিয়ে ভারতের স্বাধীনতা সংগ্রামের ইতিহাস বর্ণিত হয়েছে। এই ছবিগুলিতে মহাত্মা গান্ধী, সুভাষ চন্দ্র বসু, সর্দার বল্লভভাই প্যাটেল, বীর সুরেন্দ্র সাই ও রমা দেবীর মত বিপ্লবীদের আখ্যান বর্ণিত হয়েছে। আগামী ১৬ই মার্চ পর্যন্ত এই প্রদর্শনী চলবে।
প্রদর্শনীর সূচনা অনুষ্ঠানে আরওবি ভূবনেশ্বরের নির্দেশক শ্রী অখীল কুমার মিশ্র, ওড়িশা সরকারের সংস্কৃতি দপ্তরের উপনির্দেশক শ্রী সুবোধ কুমার আচার্য ও শ্রী সঞ্জয় মিশ্র সহ তথ্য ও সম্প্রচার মন্ত্রকের আধিকারিকরা উপস্থিত ছিলেন।
প্রধানমন্ত্রীরদপ্তর
আফগানিস্তানের ওপর এসসিও-সিএসটিও’র শীর্ষ বৈঠকে প্রধানমন্ত্রীর ভাষণ
নয়াদিল্লী, ১৭ সেপ্টেম্বর, ২০২১
সুধীবৃন্দ,
প্রথমেই আমি এসসিও এবং সিএসটিও’র মধ্যে আফগানিস্তান পরিস্থিতি নিয়ে বিশেষ বৈঠক আয়োজন করায় রাষ্ট্রপতি রহমোনকে ধন্যবাদ জানাই।
আফগানিস্তানের সাম্প্রতিকতম ঘটনাবলী আমাদের মতো প্রতিবেশী রাষ্ট্রগুলির ওপর যথেষ্ট প্রভাব ফেলবে।
আর তাই এই বিষয়ে আঞ্চলিক সহযোগিতা গড়ে তোলা অত্যন্ত জরুরি।
এই প্রেক্ষিতে আমাদের চারটি বিষয়ের ওপর নজর দেওয়া উচিত।
প্রথম বিষয় হল আফগানিস্তানের ক্ষমতা হস্তান্তর প্রক্রিয়া সর্বাঙ্গীন হয়নি, কারণ কোনো আলাপ-আলোচনা ছাড়াই প্রক্রিয়াটি সংগঠিত হয়েছে।
তাই নতুন ব্যবস্থার গ্রহণযোগ্যতা সম্পর্কে নানা প্রশ্ন উঠছে।
মহিলা ও সংখ্যালঘু সম্প্রদায় সহ আফগান সমাজে সকল শ্রেণীর প্রতিনিধিত্ব অত্যন্ত গুরুত্বপূর্ণ।
আর তাই নতুন ব্যবস্থার স্বীকৃতির বিষয়ে সিদ্ধান্ত গ্রহণ আন্তর্জাতিক সম্প্রদায়কে যথোচিত বিচার-বিবেচনার পর নিতে হবে। কারণ এটি অত্যন্ত গুরুত্বপূর্ণ।
রাষ্ট্রসংঘের এক্ষেত্রে প্রধান ভূমিকা নেওয়া উচিত বলে ভারত মনে করে।
দ্বিতীয় বিষয়টি হল যদি আফগানিস্তানে অস্থিরতা এবং মৌলবাদ থাকে তাহলে সারা বিশ্বজুড়ে সন্ত্রাসবাদ ও চরমপন্থা উৎসাহিত হবে।
সংঘর্ষের মাধ্যমে ক্ষমতা দখল করার আগ্রহ অন্যান্য চরমপন্থী গোষ্ঠীগুলির মধ্যে দেখা যাবে।
অতীতে আমরা সব দেশই সন্ত্রাসবাদের শিকার হয়েছি।
আর তাই আফগানিস্তানের ভূখন্ড যাতে কোনো দেশে সন্ত্রাসবাদ ছড়ানোর জন্য ব্যবহৃত না হয় সে বিষয়টিকে আমাদের একযোগে নিশ্চিত করতে হবে। এই বিষয়ে এসসিও গোষ্ঠীভুক্ত দেশগুলিকে কঠোর হতে হবে।
ভবিষ্যতে আন্তর্জাতিক সন্ত্রাসবাদ বিরোধী সহযোগিতায় এই নিয়মগুলি আদর্শ হয়ে উঠবে।
সন্ত্রাসবাদের বিরুদ্ধে জিরো টলারেন্স নীতি অনুসরণ করাই মূল বিষয়।
সীমান্তের অন্য প্রান্ত থেকে জঙ্গীবাদ এবং সন্ত্রাসবাদকে আর্থিক সাহায্য যোগানোর মতো বিষয়ে একটি আচরণবিধি থাকতে হবে ও সেটি যথাযথভাবে প্রয়োগ করতে হবে।
সুধীবৃন্দ,
তৃতীয় বিষয়টি আফগানিস্তানের উন্নয়নের সঙ্গে জড়িত। সেখানে অনিয়ন্ত্রিতভাবে মাদক ও অবৈধ অস্ত্র চোরাচালান এবং মানব পাচারের মতো ঘটনা ঘটছে।
আফগানিস্তানে এখনও বিপুল পরিমাণ উন্নত অস্ত্রশস্ত্র রয়েছে। এগুলি গোটা অঞ্চলে অস্থির অবস্থা তৈরির কাজে ব্যবহার হতে পারে।
এসসিও-র আরএটিএস ব্যবস্থাপনা অবৈধ চোরাচালানের নজরদারি ক্ষেত্রে গঠনমূলক ভূমিকা পালন করতে পারে এবং তথ্যের আদান-প্রদান বাড়াতে সাহায্য করে।
এসসিও-আরএটিএস পরিষদে এ মাসে ভারত নেতৃত্ব দিচ্ছে। এই বিষয়ে আমরা বাস্তব সম্মত সহযোগিতার জন্য কিছু প্রস্তাব তৈরি করেছি।
চতুর্থ বিষয়টি হল আফগানিস্তানে চূড়ান্ত মানবিক সংকট।
আর্থিক লেনদেন ও ব্যবসা-বাণিজ্যে বিঘ্ন ঘটায় আফগান জনসাধারণ অর্থনৈতিক দিক দিয়ে বঞ্চিত হচ্ছেন।
একই সময়ে কোভিডের চ্যালেঞ্জের ফলে তারা সংকটে পরেছেন।
আফগানিস্তানের উন্নয়ন ও মানবিক সহায়তায় দীর্ঘদিন ধরে ভারত বিশ্বস্ত অংশীদারের ভূমিকা পালন করে আসছে। শিক্ষা, স্বাস্থ্য, দক্ষতা বৃদ্ধি ও পরিকাঠামো উন্নয়ন- আফগানিস্তানের প্রতিটি ক্ষেত্রে আমরা সাহায্য করে এসেছি।
এমনকি আজও আমরা আমাদের আফগান বন্ধুদের খাদ্য, ওষুধ ইত্যাদি সামগ্রী পাঠাতে আগ্রহী।
বাধাহীনভাবে যাতে আফগানিস্তানে মানব সাহায্য পৌঁছায় তার জন্য আমাদের সকলকে একযোগে কাজ করতে হবে।
সুধীবৃন্দ,
দীঘদিন ধরে আফগান ও ভারতীয় জনসাধারণের মধ্যে একটি বিশেষ সম্পর্ক রয়েছে। আফগান সমাজকে সাহায্য করার জন্য প্রতিটি আঞ্চলিক ও আন্তর্জাতিক উদ্যোগে ভারত সব রকমের সাহায্য করতে প্রস্তুত।
ধন্যবাদ

CG/CB/NS
(
শিল্পওবাণিজ্যমন্ত্রক
ব্রিকস্ কন্টাক্ট গোষ্ঠীর প্রথম অর্থনৈতিক ও বাণিজ্যিক বৈঠক
নয়াদিল্লি, ১২ মার্চ, ২০২১
অর্থনৈতিক ও বাণিজ্যিক বিষয়ক ব্রিকস্ কন্টাক্ট গ্রুপের 
প্রথম বৈঠক গত ৯-১১ মার্চ ভারতের সভাপতিত্বে অনুষ্ঠিত হয়। এবছর বৈঠকের মূল বিষয় “ব্রিকস্@১৫ : ধারাবাহিকতা, একত্রীকরণ এবং ঐক্যমত্যের ভিত্তিতে ব্রিকস্ দেশগুলির মধ্যে সহযোগিতা’।
ভারত সভাপতি হিসাবে ব্রিকস্ গোষ্ঠীভুক্ত দেশগুলির জন্য ২০২১ সালের একটি কর্মপরিকল্পনা পেশ করে। এই কর্মপরিকল্পনায় ক্ষুদ্র ও মাঝারি ক্ষেত্রগুলির অগ্রগতির ব্যাপারে অগ্রাধিকার দেওয়া হয়েছে। পরিষেবা সংক্রান্ত পরিসংখ্যান নিয়ে কর্মশিবির আয়োজনের পাশাপাশি, ব্রিকস্ দেশগুলিকে নিয়ে বাণিজ্য মেলা আয়োজনের কথাও কর্মপরিকল্পনায় রয়েছে। বৈঠকে বিভিন্ন কেন্দ্রীয় দপ্তরের পক্ষ থেকেও পৃথক পৃথক বিষয়ে প্রস্তাব পেশ করা হয়।
ভারত সভাপতি হিসাবে দায়িত্ব পালনের সময় যে সমস্ত ক্ষেত্রে পারস্পরিক আদান-প্রদানের প্রস্তাব রেখেছে, তার মধ্যে রয়েছে – ২০২৫ সালের মধ্যে ব্রিকস্ অর্থনৈতিক অংশীদারিত্বমূলক কৌশল, বহুপাক্ষিক বাণিজ্যিক ব্যবস্থায় ব্রিকস্ – এর সহযোগিতা, ই-বাণিজ্য ক্ষেত্রে গ্রাহক সুরক্ষায় উপযুক্ত কাঠামো প্রণয়ন, ঐকমত্যের ভিত্তিতে অভিন্ন মাশুল বহুর্ভূত ব্যবস্থা গ্রহণ, জিনগত সম্পদ ও পরম্পরাগত জ্ঞানের সুরক্ষায় ব্রিকস্ দেশগুলির মধ্যে কাঠামো গঠন এবং পেশাদারী পরিষেবার ক্ষেত্রে ব্রিকস্ দেশগুলির মধ্যে পারস্পরিক সহযোগিতার মধ্যে উপযুক্ত কাঠামো তৈরি করা।
ভারতের এই কর্মপরিকল্পনার প্রশংসা করে অন্যান্য গোষ্ঠীভুক্ত দেশ। সদস্য দেশগুলি ভারতের এই প্রস্তাবকে সমর্থন জানিয়ে একজোট হয়ে কাজ করার ব্যাপারেও আগ্রহ প্রকাশ করেছে। এই প্রেক্ষিতে আগামী সেপ্টেম্বর মাস পর্যন্ত পর্যায়ক্রমে গোষ্ঠীভুক্ত দেশগুলির মধ্যে সমস্ত বিষয়ে সহমতে পৌঁছতে আলাপ-আলোচনা জারি থাকবে। ব্রিকস্ দেশগুলির অর্থনৈতিক ও বাণিজ্য সম্পর্কিত আধিকারিকদের ২৭তম বৈঠক আগামী জুন মাসে অনুষ্ঠিত হবে বলে স্থির হয়েছে।
প্রধানমন্ত্রীরদপ্তর
ষোড়শ ভারত-আসিয়ান শিখর বৈঠকের উদ্বোধনী অনুষ্ঠানে প্রধানমন্ত্রীর ভাষণ
নয়াদিল্লি, ৩ নভেম্বর, ২০১৯
মাননীয় প্রয়ুৎ চ্যান-ও-চা,
ভদ্রমহোদয়গণ,
ভারত-আসিয়ান শিখর বৈঠকে আপনার সঙ্গে আরেকবার দেখা করতে পেরে আমি আনন্দিত। আমি এই শীর্ষ বৈঠক সুচারুভাবে আয়োজন ও উষ্ণ আতিথেয়তার জন্য থাইল্যান্ডকে ধন্যবাদ জানাই। আসিয়ান ও পূর্ব এশিয়া শিখর সম্মলেনের সভাপতি হিসেবে আগামী বছর দায়িত্ব পালনের জন্য ভিয়েতনামকে শুভেচ্ছা জানাই।
ভদ্রমহোদয়গণ,
ভারত ও আসিয়ানের মধ্যে ভারত-প্রশান্ত মহাসাগরীয় অভিন্ন দৃষ্টিভঙ্গির ক্ষেত্রে পারস্পরিক সহযোগিতামূলক মনোভাবকে আমি স্বাগত জানাই। ভারতের ‘পুবে তাকাও নীতি’ আমাদের ভারত-প্রশান্ত মহাসাগরীয় অভিন্ন দৃষ্টিভঙ্গির এক গুরুত্বপূর্ণ অঙ্গ। আসিয়ান সর্বদাই আমাদের ‘পুবে তাকাও নীতি’র কেন্দ্রবিন্দুতে থেকেছে। আসিয়ানের সুসংবদ্ধ, সংগঠিত ও আর্থিক বিকাশ ভারতের মৌলিক অগ্রাধিকারের মধ্যে পড়ে। আমরা আসিয়ানের সঙ্গে স্থলপথ, নৌ-পথ, বিমানপথ এবং ডিজিটাল যোগসূত্র স্থাপনের মধ্য দিয়ে আমাদের অংশীদারিত্বকে আরও মজবুত করতে অঙ্গীকারবদ্ধ। এই অঞ্চলের বাস্তবিক ও ডিজিটাল যোগাযোগ ব্যবস্থার উন্নয়নের জন্য ভারতের পক্ষ থেকেসহজ শর্তে যে ১ লক্ষ বিলিয়ন ডলার ঋণ সহায়তার সিদ্ধান্ত হয়েছে তা অত্যন্ত কার্যকরী হবে। এই অঞ্চলের সঙ্গে আমাদের শিক্ষা, গবেষণা, বাণিজ্য ও পর্যটন ক্ষেত্রে মানুষের সঙ্গে মানুষের যোগাযোগ বাড়ানোই মূল উদ্দেশ্য।
এই উদ্দেশ্য অর্জনে ভারত আসিয়ানের সঙ্গে পারস্পরিক স্বার্থ-সংশ্লিষ্ট ক্ষেত্রগুলিতে অংশীদারিত্ব বাড়াতে প্রস্তুত। গত বছর আয়োজিত বিশেষ স্মারক শিখর বৈঠক এবং সিঙ্গাপুরে আয়োজিত ঘরোয়া শীর্ষ বৈঠকের সিদ্ধান্তগুলি রূপায়ণের ক্ষেত্রে আসিয়ানের সঙ্গে ভারতের সম্পর্ক আরও নিবিড়তর হয়েছে। আমরা কৃষি, বিজ্ঞান, গবেষণা, যোগাযোগ ও তথ্যপ্রযুক্তি তথা ইঞ্জিনিয়ারিং ক্ষেত্রে দক্ষতা বৃদ্ধি তথা অংশীদারিত্বের সম্পর্ক আরও বাড়াতে প্রস্তুত। আসিয়ান-ভারত অবাধ বাণিজ্য চুক্তি পর্যালোচনার পর সাম্প্রতিকতম সিদ্ধান্তগুলিকে আমি স্বাগত জানাই। এই সিদ্ধান্ত কেবল আমাদের অর্থনৈতিক সম্পর্ককেই মজবুত করবে না, একইসঙ্গে আমাদের সমগ্র বাণিজ্য ক্ষেত্রেও ভারসাম্য আসবে। আমরা আসিয়ান দেশগুলির সঙ্গে আমাদের সম্পর্ক নৌ-নিরাপত্তা, নীল  অর্থনীতি এবং মানবিক সহায়তার ক্ষেত্রে আরও শক্তিশালী করতে চাই। প্রধানমন্ত্রী প্রয়ুৎ চ্যান-ও-চা-এর বক্তব্য শোনার পর আমি আরও কয়েকটি গুরুত্বপূর্ণ বিষয়ে বিস্তারিত বলতে চাই। আমি আরও একবার থাইল্যান্ডের প্রতি আমার গভীর কৃতজ্ঞতা জানাই এবং আপনাদের প্রত্যেককে আন্তরিক ধন্যবাদ জানাই।
CG/BD/DM
(Visitor Counter : 84
প্রধানমন্ত্রীরদপ্তর
শিবশাহীর বাবাসাহেব পুরন্দরের মৃত্যুতে প্রধানমন্ত্রীর শোক প্রকাশ
নতুন দিল্লি, ১৫ নভেম্বর, ২০২১
প্রধানমন্ত্রী শ্রী নরেন্দ্র মোদী লেখক, ইতিহাস বিদ ও নাট্য ব্যক্তিত্ব শিবশাহীর বাবাসাহেব পুরন্দরের মৃত্যুতে গভীর শোক প্রকাশ করেছেন। শিবশাহীর বাবাসাহেব পুরন্দরের অবদানের কথা স্মরণ করেন তিনি। আগামী প্রজন্মকে ছত্রপতি শিবাজী মহারাজের সঙ্গে পরিচিতি ঘটাতে তাঁর অবদান স্মরণীয়। কয়েক মাস আগে শ্রী মোদী যখন তাঁর জন্ম শতবর্ষ অনুষ্ঠানে ভাষণ দিয়েছিলেন সেই ভাষণের একটি ভিডিও পোস্ট করেছেন তিনি।
একাধিক ট্যুইটে প্রধানমন্ত্রী বলেছেন, ‘আমার বেদনা ভাষায় প্রকাশ করতে পারছিনা। শিবশাহীর বাবাসাহেব পুরন্দরের মৃত্যু ইতিহাস ও সংস্কৃতির জগতে একটি বড় শূন্যতা তৈরি করেছে। আগামী প্রজন্মকে ছত্রপতি শিবাজী মহারাজের সঙ্গে পরিচিত করে তোলার জন্য তাঁর কাছে কৃতজ্ঞ। তাঁর অন্যান্য কাজও স্মরণীয় হয়ে থাকবে। শিবশাহীর বাবাসাহেব পুরন্দর ছিলেন বুদ্ধিমান, জ্ঞানী। ভারতীয় ইতিহাসে সমৃদ্ধ জ্ঞান ছিল তাঁর। আমি বছরের পর বছর ধরে তাঁর সঙ্গে খুব ঘনিষ্ঠ যোগাযোগ রক্ষা করেছি। কয়েক মাস আগে তাঁর জন্ম শতবর্ষের অনুষ্ঠানেও ভাষণ দিয়েছি। শিবশাহীর বাবসাহেব পুরন্দর তাঁর বিস্তৃত কাজের কারণে চির স্মরণীয় হয়ে থাকবেন। এই দুঃসময়ে আমি তাঁর পরিবার এবং অগণিত অনুগামীদের সঙ্গে আমার বেদনা ভাগ করে নিচ্ছি। ওম শান্তি।’
CG/SS/SKD/
(
প্রধানমন্ত্রীরদপ্তর
প্রধানমন্ত্রী টোকিও অলিম্পিকে বক্সিংয়ে ব্রোঞ্জ পদক জয়ী লাভলিনা বরগোহাঁইকে অভিনন্দন জানিয়েছেন
নতুন দিল্লি, ০৪ আগস্ট, ২০২১
প্রধানমন্ত্রী শ্রী নরেন্দ্র মোদী টোকিও অলিম্পিকে বক্সিংয়ে ব্রোঞ্জ পদক জয়ী লাভলিনা বরগোহাঁইকে অভিনন্দন জানিয়েছেন। প্রধানমন্ত্রী এও বলেছেন যে, তাঁর দৃঢ় প্রতিজ্ঞা ও সংকল্প সত্যিই প্রশংসনীয়।
এক টুইট বার্তায় প্রধানমন্ত্রী বলেছেন," নিদারুণ লড়াই@ লাভলিনা বরগোহাঁই! বক্সিং রিংয়ে তাঁর সাফল্য বেশকিছু ভারতীয়কে অনুপ্রাণিত করেছে। তাঁর দৃঢ় প্রতিজ্ঞা এবং সংকল্প প্রশংসনীয়। ব্রোঞ্চ জেতার জন্য অভিনন্দন। তাঁর ভবিষ্যৎ প্রচেষ্টার জন্য শুভকামনা রইল।"
CG/ SB
(
তথ্যওসম্প্রচারমন্ত্রক
কেন্দ্রীয় সরকার সমস্ত বেসরকারী টেলিভিশন চ্যানেল গুলিকে অনলাইনে খেলা এবং কল্প ক্রীড়া বিষয়ে এএসসিআইয়ের নির্দেশনামা মেনে চলার পরামর্শ দিয়েছে
এই ধরনের কোনো বিজ্ঞাপনে বিধিবদ্ধ সতর্কিকরনের বার্তা থাকা আবশ্যিক বলে জানান হয়েছে
নতুন দিল্লী, ৫ই ডিসেম্বর, ২০২০
কেন্দ্রীয় তথ্য ও সম্প্রচার মন্ত্রক সমস্ত বেসরকারী টেলিভিশন চ্যানেল গুলিকে অনলাইনে খেলা এবং কল্প ক্রীড়া বিষয়ে এডভাটাইসিং স্ট্যান্ডার্ডস কাউন্সিল অফ ইন্ডিয়ার নির্দেশিকা মেনে চলার পরামর্শনামা প্রকাশ করেছে। মন্ত্রক জানিয়েছে এই ধরনের বিজ্ঞাপনে আইন বা বিধিভঙ্গ হয় এমন কোন বিষয় তুলে ধরা যাবেনা।
তথ্য ও সম্প্রচার মন্ত্রকের নজরে এসেছে,একাধিক বেসরকারী টেলিভিশন চ্যানেলে অনলাইন গেম এবং কল্পক্রীড়া বিষয়ে প্রচুর বিজ্ঞাপন প্রচারিত হচ্ছে। পরামর্শনামায় বলা হয়েছে,এই ধরনের বিজ্ঞাপনে ক্রেতাদের কাছে সঠিক তথ্য তুলে ধরা হচ্ছেনা।পাশপাশি ক্রেতার আর্থিক ঝুঁকির বিষয় গুলিও তুলে ধরা হচ্ছেনা। লঙ্ঘিত হচ্ছে কেবল নেটওয়ার্কস আইন১৯৯৫ এবং ক্রেতা সুরক্ষা আইন ২০১৯।
দ্য অনলাইন রামি ফেডারেশন,ফেডারেশন অফ ইন্ডিয়ান ফ্যান্টাসি স্পোর্টস,অল ইন্ডিয়া গেমিঙ ফেডারেশন,ইন্ডিয়ান ব্রডকাস্টিং ফাউন্ডেশন,নিউজ ব্রডকাস্টারস অ্যাসশিয়েসন,এএসসিআই,কেন্দ্রীয় ক্রেতা সুরক্ষা মন্ত্রকের আধিকারিক এবং প্রতিনিধিদের সঙ্গে বৈঠকের পর তথ্য ও সম্প্রচার মন্ত্রক এই নির্দেশিকা প্রকাশ করে।
এএসসিআইয়ের নির্দেশিকায়,এই ধরনের অনলাইন খেলার বিজ্ঞাপনে,ক্রেতার আর্থিক ঝুঁকির বিষয়,খেলার প্রতি আসক্ত হয়ে পড়ার ঝুঁকি,নিজের দায়িত্বে এবং নিজের ক্ষতির দিকে তাকিয়ে খেলার কথা উল্লেখ করতে হবে। বিজ্ঞাপনের ২০% জুড়ে এই সতর্কবার্তা প্রকাশ করার পাশাপাশি ১৮ বছরের নিচে কোনো ব্যক্তি এইধরনের খেলায় অংশ নিতে পারবে না,তাও উল্লেখ করতে হবে। বিজ্ঞাপনে কখনোই বলা যাবেনা এই ধরনের খেলা কর্মসংস্থানের বিকল্প বা এই খেলায় যারা অংশ নিয়েছে তারা অন্যদের থেকে অনেক বেশি সফল।
উল্লেখ্য,বিজ্ঞাপনের বিষয়বস্তু নিশ্চিত করতে এএসসিআই গঠিত হয় ১৯৮৫ সালে। ১৯৯৫ এর কেবল টেলিভিশন নেটওয়ার্কস আইনের অধীনে,প্রতিটি টেলিভিশন নেটওয়ার্ককে বিজ্ঞাপন প্রচারের ক্ষেত্রে এএসসিআইয়ের নির্দেশিকা মেনে চলতে হবে।
যোগাযোগওতথ্যপ্রযুক্তিমন্ত্রক
নতুন কয়েকটি দেশে আন্তর্জাতিক স্পিড পোস্ট পরিষেবা
নয়াদিল্লি, ১৮ সেপ্টেম্বর, ২০১৯
ডাক বিভাগ নতুন কয়েকটি দেশে আন্তর্জাতিক স্পিড পোস্ট পরিষেবা শুরু করার কথা জানিয়েছে। এই দেশগুলি হল, বসনিয়া ও হার্জেগোভিনা, ব্রাজিল, ইকোয়েডর, কাজাখস্হান, লিথুয়ানিয়া এবং উত্তর ম্যাসিডোনিয়া। এক্সপ্রেস মেল সার্ভিস  ডাক বিভাগের একটি গুরুত্বপূর্ণ পরিষেবা। এই পরিষেবার মাধ্যমে নানা নথিপত্র এবং ব্যবসায়িক সামগ্রী দ্রুত গন্তব্যস্হানে পৌঁছানো সম্ভব। ব্যবহারকারীরা ইন্টারনেটের মাধ্যমে তাদের জিনিস কোথায় রয়েছে তা জানতে পারেন। এই পরিষেবা সংশ্লিষ্ট দেশগুলির জনগণের সঙ্গে যোগাযোগ ও বাণিজ্য বৃদ্ধিতে সহায়ক হবে। ইএমএস ক্ষুদ্র এবং মাঝারি শিল্পোদ্যোগীদের কাছেও অত্যন্ত জনপ্রিয়। দেশের বৃহৎ ডাকঘরগুলিতে এই দেশগুলির জন্য ইএমএস পরিষেবা পাওয়া যাবে।
SSS/CB/NS
(Visitor Counter : 51
প্রধানমন্ত্রীরদপ্তর
শ্রী ডি প্রকাশ রাও-এর প্রয়াণে প্রধানমন্ত্রীর শোকপ্রকাশ
নতুনদিল্লি, ১৩ই জানুয়ারী, ২০২১
প্রধানমন্ত্রী শ্রী নরেন্দ্র মোদী শ্রী ডি প্রকাশ রাও-এর প্রয়াণে শোক ব্যক্ত করেছেন।
এক ট্যুইট বার্তায় তিনি বলেছেন, “ শ্রী ডি প্রকাশ রাও-এর প্রয়াণে আমি শোকাহত। তাঁর অনবদ্য কাজ মানুষকে অনুপ্রাণিত করবে। শিক্ষাই যে ক্ষমতায়ণের উৎস, সেটি তিনি যথাযথভাবে উপলব্ধি করেছিলেন। বছর কয়েক আগে কটকে তাঁর সঙ্গে আমার সাক্ষাৎ হয়েছিল। তাঁর পরিবারের সদস্যদের ও গুণমুগ্ধদের সমবেদনা জানাই। ওঁ শান্তি।“
প্রতিরক্ষামন্ত্রক
ভারতীয় বায়ুসেনা কম্যান্ডারদের সম্মেলনের উদ্বোধন করেন প্রতিরক্ষা মন্ত্রী শ্রী রাজনাথ সিং
নয়াদিল্লি, ২৫ নভেম্বর, ২০১৯
প্রতিরক্ষা মন্ত্রী শ্রী রাজনাথ সিং আজ বায়ুসেনার সদর দপ্তর ‘বায়ুভবন’-এ ভারতীয় বায়ুসেনার কম্যান্ডারদের দ্বিতীয় দ্বিবার্ষিক সম্মেলনের উদ্বোধন করেছেন। অনুষ্ঠানের ভাষণে প্রতিরক্ষা মন্ত্রী বলেন, ভারতীয় বায়ুসেনা দেশের গর্ব। তাদের পেশাদারিত্বে অভিভূত সকলেই। যে কোন যুদ্ধের জন্যই ভারতীয় বায়ুসেনা প্রস্তুত বলেও তিনি জানান। বিদেশি বায়ুসেনার সঙ্গে যৌথ মহড়াতেও ভারতীয় বায়ুসেনা যথেষ্ট সম্মান অর্জন করেছে। কেন্দ্রীয় সরকার ভারতীয় সেনাবাহিনীতে দেশীয় উৎপাদনের ওপর বিশেষ জোর দিয়েছে। সামরিক সরঞ্জাম বিদেশ থেকে আমদানি কমাতেও গুরুত্ব দেওয়া হচ্ছে। দেশীয় পদ্ধতিতে ভারতীয় বায়ুসেনাকে সাজিয়ে তুলতে উদ্যোগ নেওয়া হয়েছে বলেও তিনি জানান। আগামীদিনের যে কোন ধরনের পরিস্থিতি মোকাবিলায় ভারতীয় বায়ুসেনাকে কৌশলগতভাবে প্রস্তুত থাকারও আর্জি জানান শ্রী সিং।
আগামীকাল পর্যন্ত চলবে এই সম্মেলন। এখানে যৌথ অভিযান, অ্যান্টি-ড্রোন অভিযান, বিদেশি শত্রুর মোকাবিলা, নির্ভুলভাবে শত্রুপক্ষের ওপর হামলা চালানো, সাইবার যুদ্ধে পারদর্শিতা সহ একাধিক বিষয় এই সম্মেলনে আলোচনা হবে।
এদিনের উদ্বোধনী অনুষ্ঠানে উপস্থিত ছিলেন বায়ুসেনা প্রধান আর কে এস ভাদোরিয়া, কেন্দ্রীয় প্রতিরক্ষা প্রতিমন্ত্রী শ্রী শ্রীপাদ যশো নায়েক, প্রতিরক্ষা সচিব ডঃ অজয় কুমার এবং প্রতিরক্ষা উৎপাদন সচিব শ্রী সুভাষ চন্দ্র প্রমুখ।
CG/SS/DM
(Visitor Counter : 44
অর্থমন্ত্রক
২০২০-২১ অর্থবর্ষে অগাস্ট মাস পর্যন্ত ভারত সরকারের অ্যাকাউন্টগুলির মাসিক পর্যালোচনা
নয়াদিল্লি, ৩০ সেপ্টেম্বর, ২০২০
ভারত সরকারের ২০২০-র অগাস্ট মাস পর্যন্ত অ্যাকাউন্টগুলির মাসিক হিসেব-নিকেশ সম্বলিত প্রতিবেদন প্রকাশিত হয়েছে। এই প্রতিবেদনের উল্লেখযোগ্য দিক নিম্নরূপ : -
ভারত সরকার ২০২০-র অগাস্ট পর্যন্ত ২০২০-২১ বাজেট হিসেবের নিরিখে ৩ লক্ষ ৭৭ হাজার ৩০৬ কোটি টাকা সংগ্রহ করেছে। এর মধ্যে ২ লক্ষ ৮৪ হাজার ৪৯৫ কোটি টাকা কর রাজস্ব বাবদ , কর বহির্ভূত রাজস্ব হিসাবে ৮৬ হাজার ১৪৭ কোটি টাকা এবং নন-ডেট ক্যাপিটাল রিসিট বা ঋণ বহির্ভূত মূলধন রিসিট হিসাবে ৬ হাজার ৬৬৪ কোটি টাকা সংগৃহীত হয়েছে। ঋণ বহির্ভূত মূলধনী রিসিট পরিমাণের মধ্যে ঋণ পুনরুদ্ধার বাবাদ ৬ হাজার ৬৩৫ কোটি টাকা এবং বিলগ্নিকরণ বাবদ ২৯ কোটি টাকা সংগ্রহ হয়েছে।
কেন্দ্রীয় সরকার গত অগাস্ট মাস পর্যন্ত সংগৃহীত করের প্রদেয় অংশ বাবদ রাজ্য সরকারগুলিকে ২ লক্ষ ১৭ হাজার ৯৭৬ কোটি টাকা হস্তান্তরিত করেছে, যা গত বছরের ঐ সময়ের তুলনায় ৩৭ হাজার ৬২৯ কোটি টাকা কম।
ভারত সরকারের মোট ব্যয়ের পরিমাণ ১২ লক্ষ ৪৭ হাজার ৬৫৩ কোটি টাকা । এই মোট খরচের মধ্যে রাজস্ব অ্যাকাউন্ট খাতে ব্যয় হয়েছে ১১ লক্ষ ১৩ হাজার ২০৬ কোটি টাকা এবং মূলধন অ্যাকাউন্ট বাবদ ব্যয়ের পরিমাণ ১ লক্ষ ৩৪ হাজার ৪৪৭ কোটি টাকা। রাজস্ব খাতে মোট ব্যয়ের মধ্যে ২ লক্ষ ৩৭ হাজার ৬৬২ কোটি টাকা খরচ করা হয়েছে প্রদেয় সুদ মেটানো বাবদ এবং ১ লক্ষ ৩০ হাজার ৭০০ কোটি টাকা খরচ হয়েছে ভর্তুকি বাবদ গুরুত্বপূর্ণ কর্মসূচিগুলির খাতে।
(CG/BD/SB
রেলমন্ত্রক
পুণ্যার্থীদের যাতায়াতের সুবিধার্থে সরবত-দা-ভালা এক্সপ্রেস ট্রেনের পরিষেবা লোহিয়ান খাস পর্যন্ত বাড়ানো হ’ল
নয়াদিল্লি, ০৪ অক্টোবর, ২০১৯
শিখ পুণ্যার্থীদের সুবিধার্থে তীর্থ ক্ষেত্র সুলতানপুর লোধিতে যাতায়াতের জন্য সরবরত-দা-ভালা এক্সপ্রেস ট্রেনের পরিষেবা জলন্ধর হয়ে লোহিয়ান খাস পর্যন্ত সম্প্রসারণ করা হ’ল। আজ নতুন দিল্লিতে রেলমন্ত্রী শ্রী পীযূষ গোয়েল, স্বাস্থ্য ও পরিবার কল্যাণ মন্ত্রী ডঃ হর্ষ বর্ধন এবং খাদ্য প্রক্রিয়াকরণ শিল্প মন্ত্রী শ্রীমতী হরসিমরত কউর বাদল পতাকা নাড়িয়ে এই ট্রেনের যাত্রা পরিষেবা সম্প্রসারণের সূচনা করেন।
ট্রেনটির যাত্রা পরিষেবা সম্প্রসারিত হওয়ায় গুরু নানকজীর ৫৫০তম জন্ম বার্ষিকী উপলক্ষে আয়োজিত প্রকাশ পর্ব – এ পুণ্যার্থীদের যাওয়া-আসা আরও সহজ হয়ে উঠবে। ট্রেনটি সপ্তাহে পাঁচ দিন অর্থাৎ - রবিবার, মঙ্গলবার, বুধবার, বৃহস্পতিবার ও শুক্রবার নতুন দিল্লি স্টেশন থেকে সকাল ৭টার সময় ছেড়ে লোহিয়ান খাস পৌঁছবে দুপুর ২টো ৫৫ মিনিটে। ফিরতি পথে ট্রেনটি লোহিয়ান খাস স্টেশন থেকে দুপুর ৩টে ৩৫ মিনিটে ছেড়ে দিল্লি পৌঁছবে রাত্রি ১১টা ৩৫ মিনিটে। ট্রেনটিতে দুটি বাতানুকূল চেয়ারকার কামরা, ৬টি দ্বিতীয় শ্রেণীর সাধারণ কামরা এবং ৭টি সাধারণ কামরা রয়েছে।
গুরু নানকজীর প্রকাশ পর্ব উপলক্ষে সুলতানপুর লোধিতে এবার বিপুল সংখ্যায় পুণ্যার্থী সমাগম হবে বলে মনে করা হচ্ছে। এই ট্রেনটি পুণ্যার্থীদের যাতায়াতে গুরুত্বপূর্ণ ভূমিকা নেবে।
এই অনুষ্ঠানে রেল বোর্ডের সদস্যরা ছাড়াও উত্তর রেলের জেনারেল ম্যানেজার ও রেলের পদস্থ আধিকারিকরা উপস্থিত ছিলেন।
SSS/BD/SB
(Visitor Counter : 52
মহাকাশদপ্তর
বেসরকারি ক্ষেত্রগুলিকে ইসরোর সুযোগ-সুবিধা ব্যবহারের অনুমতি দেওয়া হবে : ডঃ জিতেন্দ্র সিং
নয়াদিল্লি, ৯ জুন, ২০২০
কেন্দ্রীয় আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং আজ বলেছেন, বেসরকারি ক্ষেত্রগুলিকেও তাদের সক্ষমতার মানোন্নয়নে ভারতীয় মহাকাশ গবেষণা সংস্থা -র যাবতীয় সুযোগ-সুবিধা ব্যবহারের অনুমতি দেওয়া হবে।
দ্বিতীয় মোদী সরকারের প্রথম বছরে মহাকাশ প্রযুক্তি ক্ষেত্রে ভারতের সাফল্য সম্পর্কে বলতে গিয়ে ডঃ জিতেন্দ্র সিং জানান, ভারতকে স্বনির্ভর করে তুলতে ‘আত্মনির্ভর ভারত’ পরিকল্পনা উদ্দেশ্যই হল মহাকাশ কর্মসূচিগুলিতে বেসরকারি ক্ষেত্রের অংশগ্রহণ বাড়ানো। তিনি সুস্পষ্টভাবে জানান, ভারতের মহাকাশ যাত্রাপথে বেসরকারি ক্ষেত্রগুলিও সঙ্গী হয়ে উঠতে পারে।
বেসরকারি ক্ষেত্রগুলি কৃত্রিম উপগ্রহ, উৎক্ষেপণ এবং মহাকাশ-ভিত্তিক পরিষেবা প্রদানের ক্ষেত্রে গুরুত্বপূর্ণ ভূমিকা পালন করতে পারে। মহাকাশ অনুসন্ধান সহ বহির্বিশ্বে গবেষণামূলক কাজকর্মে এবার থেকে বেসরকারি ক্ষেত্রের অংশগ্রহণের সুবিধ দেওয়া হবে।
ইসরো ভারতের প্রথম মনুষ্যবাহিত মহাকাশ অভিযান ‘গগণায়ন’-এর যে পরিকল্পনা নিয়েছে সে প্রসঙ্গে ডঃ সিং বলেন, ইতিমধ্যেই মহাকাশচারীদের মনোনীত করার কাজ সম্পূর্ণ হয়েছে এবং তাঁদের প্রশিক্ষণের জন্য রাশিয়ায় পাঠানো হয়েছে। কিন্তু, দুর্ভাগ্যজনকভাবে এই প্রশিক্ষণ কর্মসূচী করোনা মহামারীর দরুণ বিঘ্নিত হয়েছে। শীঘ্রই এই প্রশিক্ষণ প্রক্রিয়া পুনরায় শুরু হবে বলেও তিনি জানান।
প্রধানমন্ত্রী শ্রী নরেন্দ্র মোদীর প্রেরণায় উদ্দীপ্ত হয়ে সদ্য সমাপ্ত বছরটিতে ইসরো বিদ্যালয় শিশুদের মহাকাশ সম্পর্কে উৎসাহিত করতে ‘যুবিকা’ নামে যে কর্মসূচি গ্রহণ করেছে সে প্রসঙ্গে ডঃ সিং বলেন, বিদ্যালয় শিশুদের জন্য এ ধরনের কর্মসূচি গ্রহণের উদ্দেশ্যই হল ক্ষুদেদের মনে মহাকাশ প্রযুক্তি ও তার প্রয়োগ সম্পর্কে মৌলিক ধারণা তৈরি করা।
করোনা মহামারীর সময় ইসরোর বিজ্ঞানীরা অত্যাবশ্যক চিকিৎসা সামগ্রী, ব্যক্তিগত সুরক্ষা কিট ও অন্যান্য সরঞ্জাম উদ্ভাবনের কাজে যুক্ত থেকেছেন বলে ডঃ সিং জানান।
(CG/BD/DM
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের ৫৭ কেজি বক্সিং-এ ব্রোঞ্জ পদক জয়ী মহম্মদ হুসামুদ্দিন’কে প্রধানমন্ত্রীর অভিনন্দন
নয়াদিল্লি, ০৭ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ৫৭ কেজি বক্সিং-এ ব্রোঞ্জ পদক জয়ী মহম্মদ হুসামুদ্দিন’কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “মহম্মদ হুসামুদ্দিন একজন দারুন বক্সার, যিনি বিভিন্ন প্রতিযোগিতায় সাফল্য অর্জন করেছেন। তাঁর অনবদ্য কৌশল এবং প্রাণবন্ত স্বভাবের জন্য এই উজ্জ্বল ক্রীড়াবিদ বার্মিংহামে কমনওয়েলথ ক্রীড়া প্রতিযোগিতায় পুরুষদের ৫৭ কেজি বিভাগে ব্রোঞ্জ পদক জয় করেছেন। তাঁকে অভিনন্দন জানাই এবং তাঁর সাফল্য কামনা করি। #Cheer4India"।
PG/CB/SB
(
প্রধানমন্ত্রীরদপ্তর
গৃহস্থলি গ্যাসের সংশোধিত মূল্য নির্দেশিকা ঠিক করতে মন্ত্রিসভার সিদ্ধান্তকে সাধুবাদ প্রধানমন্ত্রীর
নয়াদিল্লি, ৭ এপ্রিল, ২০২৩
ভারতে গ্যাসের দামে আন্তর্জাতিক ক্ষেত্রের গ্যাসের দাম বৃদ্ধির প্রভাব যথাসম্ভব কমিয়ে আনতে ক্রেতাদের স্বার্থ সুরক্ষায় কেন্দ্রীয় মন্ত্রিসভার সিদ্ধান্তকে সাধুবাদ জানিয়েছেন প্রধানমন্ত্রী।
কেন্দ্রীয় পেট্রোলিয়াম প্রাকৃতিক গ্যাস মন্ত্রী শ্রী হরদীপ সিং পুরীর এক ট্যুইট ভাগ করে নিয়ে প্রধানমন্ত্রী ট্যুইট করে বলেছেন;
“গৃহস্থলির কাজে ব্যবহৃত গ্যাসের সংশোধিত দাম নির্ধারণের ক্ষেত্রে কেন্দ্রীয় মন্ত্রিসভার সিদ্ধান্ত ক্রেতাদের নানা উপকারসাধন করবে। এই ক্ষেত্রে এটা এক সদর্থক অগ্রগতিস্বরূপ।”
PG/AB/NS
(